Nα-Fmoc-N-δ-trityl-L-glutamine ≥98% | VWR
Date: 07-21-2019 Time: 01:10
> Nα-Fmoc-N-δ-trityl-L-glutamine ≥98%
H59080-14 H59080-06 H59080-14 H59080-06
AAH59080-06EA 56.86 USD InStock
CAAAH59080-14 AAH59080-06 AAH59080-14 CAAAH59080-06
MW: 610.71 g/mol
Melting Pt: 165-172°C
MDL Number: MFCD00077056
CAS Number: 132327-80-1 Opvolg Plaasaanval te Kuilrivier: Vermeende plaasaanvallers keer terug om te plunder | SAUK.co.za - Nuus.info
Opvolg: Drie vermeende plaasaanvallers wat ’n bejaarde man Maandag erg in die Groot-Marico-omgewing in Noordwes aangerand het, het vermoedelik Dinsdagoggend teruggekeer om hul plundering voort te sit.
Intussen is die slagoffers se name bekend gemaak.
Hannes van Loggerenberg (72) is Maandagaand in ’n Rustenburgse hospitaal geopereer nadat die rowers hom só hard met ’n ysterpyp geslaan het dat sy skedel gebreek en hy bloeding op die brein ontwikkel het. “My pa se toestand is kritiek en my mamma is erg getraumatiseer,” het Van Loggerenberg se dogter, Karin Heunis, Dinsdagoggend gesê.
Sarel Pretorius, veiligheidsvoorsitter van Agri Noordwes, sê Van Loggerenberg se vrou, Marie, is ook ná die aanval in die hospitaal opgeneem weens erge skok. Sy is nie beseer nie.
Intussen het die drie mans wat die Van Loggerenbergs Maandag omstreeks 11:00 op hul plaas Renosterfontein aangeval het, vermoedelik Dinsdagoggend na die plaas teruggekeer. Drie verdagtes is daar met vuurwapens opgemerk. Die polisie en boere in die omgewing het hul soektog na die aanvallers laat Maandagmiddag voorlopig afgelas toe dit begin donker word. ’n Hernieude poging om hulle te vang is egter nou op dreef nadat die boodskap oor die rowers se vermoedelike terugkeer Dinsdagoggend op plaaslike veiligheidsgroepe versprei het.
Volgens Pretorius was Van Loggerenberg, wat met beeste boer, ’n ent van die plaashuis toe hy Maandagoggend aangeval is.
“Die rowers het hom vermoedelik met ’n koevoet geslaan en terug na die huis gedwing. Die aanvallers het ’n deur oopgebreek en Marie (wat in die huis was) het intussen na die badkamer gevlug, haarself daar toegesluit en met die burgerbandradio hulp ontbied.”
Boere in die omgewing was gou by die huis. Die rowers was nog binne, maar het met Van Loggerenberg se haelgeweer en twee rewolwers gevlug. Dis nie seker of daar nog items uit die huis vermis is nie.
Die polisie, wat intussen ook opgedaag het, en die boere het die rowers tot laatmiddag in die ruie gebied met diep klowe gesoek, sê Pretorius.
“Die rowers het op die boere geskiet, vermoedelik met Hannes se gesteelde wapens, maar gelukkig is niemand getref nie. Die gebied waar daar na hulle gesoek is, is baie moeilik (begaanbaar). Toe is die aanvallers nog arrogant genoeg om Dinsdagoggend terug te keer.”
Volgens kapt. Aafje Botma, polisiewoordvoerder in Noordwes, word ’n saak van huisroof ondersoek. Sy het bevestig die rowers het vermoedelik Dinsdagoggend teruggekeer en die polisie se soektog na die aanvallers duur voort.
Categories: Afrikaans, Afrikaner, Boer, Boere, geweld, Inligting, Nuus, plaasaanvalle, SABC
Tags: aangeval, aanvaller, aanvallers, afrikaans, Afrikaanse, Afrikaanse Nuus, Afrikaner, Berig, Boer, Groot-Marico-omgewing, Hannes van Loggerenberg, Kuilrivier, Noordwes, Plaasaanval, plaasaanvalle, plaasaanvallers, South Africa, Suid Afrika, verdagte, verdagtes
« 80-jarige boer dood na oor-en-weer skietery met die polisie
’n Nuwe politieke denkbeeld vir Suid-Afrika »